OzLabs/hebrew-wiki-articles huggingface dataset:
ג'ון האוקסוורת'

סר ג'ון לדלי אינגליז האוקסוורת (; 19 בפברואר 1893 – 3 ביוני 1945) היה לוטננט גנרל בצבא בריטניה, אשר פיקד על כוחות במהלך מלחמת העולם השנייה.

==ביוגרפיה==
===תחילת דרכו===
האוקסוורת' נולד ב-19 בפברואר 1893 בנט ביז, קמברלנד, והתחנך בבית הספר בעיירה, שם הצטיין כשחקן רוגבי, ולאחר מכן למד היסטוריה מודרנית באוניברסיטת אוקספורד. ב-23 בינואר 1914 הוא הצטרף כלוטננט משנה לרגימנט מזרח יורקשייר, ולחם עמו במהלך מלחמת העולם הראשונה, כחלק מהחטיבה ה-18 במסגרת הדיוויזיה ה-6, ולאחר מכן כחלק מהחטיבה ה-64 במסגרת הדיוויזיה ה-21. ביום הראשון של הקרב על הסום הוא היה אחד מהקצינים היחידים בגדודו שלא נפגע בקרבות. על פעולותיו בקרבות הוא עוטר בעיטורי מסדר האימפריה הבריטית, צלב המלחמה הצרפתי וצלב המלחמה הבלגי.

לאחר המלחמה מילא האוקסוורת' תפקידי פיקוד ומטה, ובכלל זה שימש כקצין אג"ם של החטיבה ה-15 בין השנים 1930–1932, וסגן עוזר המשנה הכללי במטה פיקוד הצפון עד 1934. בשנת 1937 הוא הועלה לדרגת לוטננט קולונל, ומונה למפקד גדוד 2, רגימנט מזרח יורקשייר, עמו לחם במהלך המרד הערבי הגדול.

===מלחמת העולם השנייה===
באוקטובר 1939 מונה האוקסוורת' למפקד החטיבה ה-12, שהייתה חלק מהדיוויזיה ה-4, ולחם עמה במהלך המערכה על צרפת, ולאחר מכן נסוג עמה לבריטניה במבצע דינמו. במרץ 1942 הוא מונה למפקד הדיוויזיה ה-4, ופיקד עליה במהלך מבצע לפיד והמערכה בתוניסיה כחלק מהקורפוס ה-9. בסוף אוגוסט 1943 הוא מונה למפקד הדיוויזיה ה-46, ופיקד עליה במהלך פלישת בעלות הברית לאיטליה ובמהלך קרב מונטה קאסינו. 

במאי 1944 הוא מונה לזמן קצר כמפקד הדיוויזיה ה-1, ולאחר מכן חזר לפקד על הדיוויזיה ה-46. בנובמבר 1944 הוא מונה למפקד הקורפוס ה-10, ופיקד עליו במהלך מתקפת האביב של בעלות הברית בצפון איטליה אשר הביאה לסיום המלחמה בזירה האיטלקית. עם סיום המלחמה הוחזרו חיילי הקורפוס לבריטניה והקורפוס פורק, אולם בדרך לבריטניה נפטר האוקסוורת' בגיברלטר כתוצאה מהתקף לב.

==קישורים חיצוניים==

* 

קטגוריה:מעוטרי אות השירות המצוין
קטגוריה:גנרלים בריטים במלחמת העולם השנייה
קטגוריה:מפקדי גייסות בצבא בריטניה במלחמת העולם השנייה
קטגוריה:אבירים מפקדים במסדר האימפריה הבריטית
קטגוריה:מסדר האמבט: עמיתים
קטגוריה:מעוטרי צלב המלחמה
קטגוריה:בריטים שנולדו ב-1893
קטגוריה:בריטים שנפטרו ב-1945
המרכז המזרחי לתקשורת חלל רחוקה

מחוז חברובסק.]]
המרכז המזרחי לתקשורת חלל רחוקה (ברוסית: Восточный центр дальней космической связи, היחידה הצבאית 14038) הוקם בשנת 1965 כתוצאה מהעברת החלק הרדיו-אלקטרוני של כוחות החלל הצבאיים (שנוצרו שוב ב-1957) באזור הכפר גליונקי, פרימוריה, רוסיה, 30 ק"מ מערבית לעיר אוסוריסק.

מטרת הקמת המרכז הוא שימוש ברשת הבקרה של חלליות אזרחיות וצבאיות כחלק של רשת החלל העמוק הרוסית. בשנת 1971, על בסיס המתחם שהוקם עם רדיו-טלסקופ בקוטר 35 מטר, נוצר המרכז המזרחי לתקשורת חלל רחוקה. אנשי המרכז השתתפו בתוכניות חלל, כולל בחללית ווסטוק, ווסחוד, סויוז, קוסמוס, לונה, פרוב, לונוחוד ואחרים. המכשיר העיקרי של המרכז הוא טלסקופ רדיו מדגם P-2500, שהוזמן בשנת 1984. אנשי המרכז השתתפו בתוכניות חלל, כולל החללית ווסטוק, ווסחוד, סויוז, קוסמוס, לונה, פרוב, לונוחוד ופובוס-גרונט, המרכז היה אמון על העבודה על תוכנית Vega - תקשורת עם חלליות במסלוליה של ונוס. עבודה על התוכנית "ונוס".

בשנת 1991, במסגרת הסכם עם סוכנות החלל היפנית ונאס"א, בוצעה מבחן לקליטת מידע טלמטרי מהחללית המרוחקת ביותר וויאג'ר 1 ו-וויאג'ר 2.<ref>[http://www.astronomer.ru/news.php?action=1&nid=171 Наблюдения на станции космического слежения в Приморье]</ref>

לפני סיפוח קרים לרוסיה, טלסקופ רדיו זה היה הגדול ביותר ברוסיה.

בשנת 2001, באמצעות אנטנת P-30S, הועברה פקודה מתחנת Kvant-P לטביעה של תחנת החלל מיר באמצעות אנטנת P-30S.<ref>[http://smitsmitty.livejournal.com/113729.html «Космическое око» Приморья]</ref> רדיו-טלסקופ דומה מדגם RT-70 ממוקם ב ליד יבפטוריה שבחצי האי קרים ובמצפה הרדיו האסטרונומי הבינלאומי סופא באוזבקיסטן.
== ראו גם ==
* חיל החלל הרוסי
* המרכז הראשי למודיעין חלל
* רדיו-טלסקופ

==קישורים חיצוניים==

== הערות שוליים ==

קטגוריה:רדיו-טלסקופים
קטגוריה:אסיה: מצפי כוכבים
קטגוריה:הכוחות המזוינים של הפדרציה הרוסית
מוסטפא אל-כאזמי

מֻסְטַפַא אלְ-כאזמי (בערבית: مصطفى الكاظمي, תעתיק: מצטפא אל-כאט'מי; נולד ב־5 ביולי 1967<ref></ref>
) היה ראש ממשלת עיראק בין השנים 2020–2022. בשנים 2016–2020 היה ראש שירות המודיעין הלאומי בעיראק<ref name=":0"></ref> והוביל את המודיעין העיראקי בענייני ביטחון הפנים ומדיניות חוץ<ref></ref><ref></ref><ref></ref>. לאל-כאזמי מעל 15 שנות שירות בעיראק, תוך התמקדות בפתרון סכסוכים.

== ביוגרפיה ==
מוסטפא אל-כאזמי נולד בבגדאד, בירת עיראק, בשנת 1967. יש לו אזרחות בריטית נוסף על זו העיראקית. הוא בעל תואר ראשון במשפטים.

ביוני 2016 התמנה לראשות שירות המודיעין הלאומי. אל-כאזמי היה אחראי על רפורמה לייעול בשירות ועמידה בסטנדרטים בינלאומיים. הוא פיקח על הפסקת הפוליטיזציה של השירות, על יישום שיטות מתקדמות לאיסוף וניתוח מודיעין, וכן על קביעת סדרי עדיפויות להרחבת היקף עבודתו של שירות המודיעין הלאומי<ref></ref><ref></ref><ref></ref>. בתקופתו שירות המודיעין הלאומי הרחיב מאוד את תפקידו, בפרט במלחמה בטרור הפנימי וכן מחוץ לעיראק. כמו כן מילא תפקיד עיקרי במלחמתה של עיראק נגד המדינה האסלאמית<ref></ref><ref></ref><ref></ref>. סוכנותו מילאה תפקיד מפתח במצוד אחר מנהיג המדינה האסלאמית, אבו בכר אל-בגדאדי.

אל-כאזמי התנגד לדיקטטורה של משטר סדאם חוסיין וחי בגלות במשך כמה שנים, אף על פי שלא היה קשור לאף מפלגה בפוליטיקה העיראקית. בין השנים 2003–2010 ניהל את "קרן הזיכרון העיראקית" בלונדון. מטרת הקרן הייתה תיעוד פשעי משטרו של סדאם חוסיין ואיסוף קטעים מקורבנות המשטר במדינות שונות. בנוסף, אל-כאזמי היה בעל טור ועורך מחלקת עיראק בעיתון באל-מוניטור<ref></ref><ref></ref><ref></ref>. הוא פרסם מספר ספרים ומחקרים, הידוע שבהם הוא "שאלת עיראק"<ref></ref><ref></ref><ref></ref>.

לאחר חודשים של הפגנות שפרצו ברחבי עיראק באוקטובר 2019 והתפטרות ראש הממשלה עאדל עבד אל-מהדי וממשלתו, אל-כאזמי הפך למתמודד מוביל על ראשות הממשלה<ref></ref>. ב־9 באפריל 2020, הוא נקרא על ידי הנשיא ברהם צאלח לתפקיד ראש הממשלה, האדם השלישי שנקרא להנהיג את המדינה תוך 10 שבועות בלבד. כאזמי נקרא לאחר שראש הממשלה המיועד הקודם, עדנאן א-זורפי, הודיע שלא הצליח להשיג מספיק תמיכה כדי להקים ממשלה<ref></ref>. הוא נכנס לתפקיד ב־7 במאי 2020.

ב־7 בנובמבר 2021 ניצל מהתנקשות באמצעות מתקפת מל"טים ממולכדים על ביתו בבגדאד. אף ארגון לא נטל אחריות על ההתנקשות, אך קיים קונצנזוס מודיעני שההתקפה בוצעה על ידי מיליציות פרו-איראניות.

ב־27 באוקטובר 2022 החליף אותו מוחמד שייע אל-סודאני בתפקיד ראש ממשלת עיראק.

==קישורים חיצוניים==

== הערות שוליים ==

קטגוריה:פוליטיקאים עיראקים
קטגוריה:ראשי ממשלת עיראק
קטגוריה:ילידי 1967
קרחון קול

קול קרחון (באנגלית: Cole Glacier) הוא קרחון בדרום ארץ גרהאם, שבאנטארקטיקה. 

הקרחון ממוקם בצידה המזרחי של רמת גודפרי. 

הקרחון זורם לכיוון צפון - צפון-מזרח ונשפך אל אזור טראפיק סירקל. 

== היסטוריה ==
=== גילוי הקרחון ===

הקרחון התגלה בשנת 1940 על ידי השירות האנטארקטי של ארצות הברית. 

הקרחון נסקר באופן גס בשנת 1958 על ידי סקר שטחי חסות איי פוקלנד. 

=== מקור השם ===

השירות האנטארקטי של ארצות הברית שגילה את הקרחון, לא נתן לו שם.

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של הומפריי קול (Humfray Cole), יצרן מכשירי ניווט בתקופת אליזבת הראשונה. קול היה חלוץ בתכנון מכשירי ניווט ניידים, וצייד את משלחותיו של מרטין פרובישר.

השם ניתן לקרחון זה, בדומה לאתרים נוספים באזור הקרויים על שם חלוצים בתחום הניווט.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], USGS</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:2953 קרחון קול] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108256 קרחון קול] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2827&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קול] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6631333.html קרחון קול] באתר mindat

== הערות שוליים ==

קול
קול
גרהרד וגנר

גרהרד וגנר (בגרמנית: Gerhard Wagner ; 23 בנובמבר 1898 – 26 ביוני 1987) היה קצין ימי גרמני, שסיים את הקריירה שלו כקונטר-אדמירל (אדמירל אחורי) של הצי הגרמני בגרמניה המערבית.

== ביוגרפיה ==
=== ראשית חייו ===
וגנר נולד בשוורין ב-23 בנובמבר 1898, והצטרף לצי הגרמני הקיסרי ב-4 ביולי 1916. ב-1 בנובמבר 1916 הוא הוצב על אוניית המערכה SMS פרינצרגנט לואיטפולד, ולקראת סוף המלחמה הוא שירת על אוניית המערכה SMS קניג אלברט. לאחר המלחמה הוא לחם בשורות הפרייקורפס, ולאחר מכן הצטרף לרייכסמרינה.

=== מלחמת העולם השנייה ===
בתחילת מלחמת העולם השנייה וגנר היה נספח ימי במדריד, ספרד. "קמפיין וגנר" נקרא על שמו, ובו יוצאו מינואר עד אוגוסט 1940 300 טונות סחורות אסטרטגיות, בעיקר טונגסטן, מספרד לגרמניה לשימוש בחומרי מלחמה. לאחר ה-1 בספטמבר 1939, עם פרוץ מלחמת העולם השנייה, הועברו חלקי מטוסים לספרד. הייצוא הגרמני לספרד שגבר במהלך מלחמת האזרחים בספרד בוצע בעיקר בדרך הים. עם פרוץ מלחמת העולם השנייה ניסו בעלות הברית לחסום את סחר נתיבי הים הזה, ו"קמפיין וגנר" תוכנן לארגן ספינות סוחר גרמניות שנתקעו לאחר מכן בנמלים ספרדים כשהם מחליפים את דגליהם ועברו לבעלות חלקית של היזם הספרדי חואן מארץ'.<ref name="Leitz"></ref>

במהלך מלחמת העולם השנייה הפך וגנר לראש המחלקה המבצעית של המטה הימי. בתום המלחמה נכח וגנר יחד עם המפקד העליון של הקריגסמרינה, הנס-גאורג פון פרידבורג, וחתם על כניעת הכוחות הגרמנים בצפון גרמניה בלינבורג ב־4 במאי 1945 למפקד הבריטי, ברנרד מונטגומרי.<ref name="Madsen"></ref>

=== לאחר המלחמה ===
לאחר מכן מסר וגנר עדות ב-13 וב-14 במאי 1946 במשפטי נירנברג. <ref></ref>

וגנר היה חבר ב"צוות ההיסטורי הימי" שבסיסו בברמרהאפן, שהורכב מקבוצה של קציני חיל הים הגרמני שמונתה על ידי חיל הים האמריקני לרשום את חוויות המלחמה של כוחות חיל הים הגרמניים מנקודת מבט גרמנית. הקבוצה הוציאה דו"ח בשנת 1949 תחת הכותרת פוטנציאל לוחמה סובייטית נגד צוללות (סיכום היסטורי של פעולות הלוחמה נגד הצוללות הסובייטיות (ASW) במהלך מלחמת העולם השנייה), ובו פירוט המשימות של הצוללות הגרמניות U-18, U-19, U-20, U-23, U-24, U-576, U-752, U-986 ו- U-997 בשנים 1942 עד 1945.

בשנת 1951 כתב הצוות ההיסטורי הימי וגנר מאמר שכותרתו "ביקורת על חיבורו של סגן האדמירל אברהרד וייכולד על 'ספינות שטח גרמניות - מדיניות ומבצעים במלחמת העולם השנייה' (הוכרז ב- ONI GHS / 4)".<ref name="fedarchive"></ref>

בחיל הים של גרמניה המערבית לאחר המלחמה מונה וגנר לתפקיד סגן מפקח חיל הים. הוא היה קצין הצי הראשון שמילא את תפקיד כוח המשולב של ארגון האמנה הצפון אטלנטית המפקד על כוחות הימיים הבלטיים משנת 1961 עד 1962, שכותרתו בתחילה 'מפקד כוחות חיל הים של הצפון אזור מרכז אירופה'. בתפקיד זה הוא כיהן בדרגה של סגן אדמירל.

הוא נפטר באלטנקירכן ב-26 ביוני 1987 בגיל 89 שנים.

== קישורים חיצוניים ==

== הערות שוליים ==

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:חיילי הבונדסוור
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1898
קטגוריה:גרמנים שנפטרו ב-1987
אברהרד קינצל

אברהרד קינצל (בגרמנית: Eberhard Kinzel; 18 באוקטובר 1897 – 23 במאי 1945) היה גנרל בוורמאכט במלחמת העולם השנייה שפיקד על כוחות במלחמה.

== ביוגרפיה ==
===קריירה מוקדמת===
קינצל נולד ב-18 באוקטובר 1897 בברלין, שהשתייכה לאימפריה הגרמנית. ב-16 באוקטובר 1914 התגייס יאהר לצבא הקיסרות הגרמנית, והצטרף לרגימנט הרגלים ה-20, עמו לחם במהלך מלחמת העולם הראשונה. על פעולותיו במהלך המלחמה עוטר קינצל בצלב הברזל דרגה ראשונה ושנייה.

לאחר המלחמה נותר קינצל לשרת ברייכסווהר, וב-1 בפברואר 1939 הועלה לדרגת אוברסט לוטננט.

=== מלחמת העולם השנייה ===
עם פרוץ המלחמה מילא קינצל תפקידי מטה במדור "פרדה הייר אוסט", FHO או צבאות זרים במזרח, עד לאביב 1942 כאשר הוחלף על ידי ריינהרד גהלן. <ref>Höhne & Zolling 1972, p. 10.</ref> ה-FHO הכין מפות מצבים של ברית המועצות, פולין, סקנדינביה והבלקן; והרכיב מידע על יריבים פוטנציאליים. ב-1 בפברואר 1941 הוא הועלה לדרגת אוברסט, וב-2 ביוני 1942 הוא מונה לראש מטה הקורפוס ה-29, ועל פעולותיו בקרבות הוא עוטר ב-22 בדצמבר אותה שנה בעיטור צלב האבירים של צלב הברזל. ב-1 בינואר 1943 הוא הועלה לדרגת גנרל מיור, וב-22 בינואר הוא מונה לראש מטה קבוצת ארמיות צפון. ב-1 בספטמבר 1943 הוא הועלה לדרגת גנרל לוטננט, ובאוגוסט 1944 הוא מונה למפקד דיוויזיית הפולקסגרנדיר ה-570, שהפכה באוקטובר אותה שנה לדיוויזיית הפולקסגרנדיר ה-337. ב-28 במרץ 1945 הוא מונה לראש מטה קבוצת ארמיות ויסלה, וב-20 באפריל הוא הועלה לדרגת גנרל חיל הרגלים. ב-22 באפריל הוא מונה לראש מטהו של קרל דניץ, וככזה היה חלק מהמשלחת שהשתתפה במשא ומתן על הכניעה הגרמנית בלינבורג עם פילדמרשל מונטגומרי ב-4 במאי 1945.

קינזל, יחד עם חברתו אריקה פון אשוף, התאבדו ב-23 במאי 1945.<ref>More 2013, p. 181.</ref>

== חיים אישיים ==
אחותו של קינצל הייתה נשואה לאדמירל פרידריך ליצו, ואילו אחיינו היה גינתר ליצו, טייס קרב ואלוף הפלות בלופטוואפה.

== קישורים חיצוניים ==

== הערות שוליים ==

קטגוריה:גנרלים בוורמאכט
קטגוריה:חיילי הרייכסווהר
קטגוריה:מתאבדים: אנשי צבא גרמנים
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:ברלין: אישים
קטגוריה:גרמנים שנולדו ב-1897
קטגוריה:גרמנים שנפטרו ב-1945
אלפין MS8 סטרימליינר

אלפין MS8 סטרימליינר (באנגלית: Elfin MS8 Streamliner) היא מכונית ספורט בתצורת רודסטר מתוצרת "Elfin Sports Cars" האוסטרלית אשר מיוצרת משנת 2006.

=="אלפין MS8 סטרימליינר"==

* דגם "אלפין MS8 סטרימליינר" הוצג לראשונה בתערוכת המכוניות הבינלאומית האוסטרלית במלבורן ("Australian International Motor Show" ) בשנת 2004.
* מכונית דו-מושבית פתוחה.
* מנוע קדמי.
* מנוע בנזין - 5.7 ליטר.
* סוג הנעה: הנעה אחורית.
* דיפרנציאל מוגבל החלקה (Limited-slip differential (LSD)).
* בלמים: 4 בלמי דיסק מחוררים ומאווררים. קדמי: דיסקים 32X343 מ"מ (13.5 אינץ'), אחורי: דיסקים 18X315 מ"מ (12.4 אינץ') עם בלם יד.
* תאוצה בין 0–100 קמ"ש היא 5.3 שניות.

===בטיחות===
* מערכת בקרת משיכה.
* ABS.
* בקרת שיוט.

===גרסאות===
* גרסת מכונית מרוץ: מושב לנהג בלבד, ביולי 2006 מחיר הדגם עמד על 119,990 דולר.
* "Clubman": דו-מושבית, ביולי 2006 מחיר הדגם עמד על 98,990 דולר.

==תמונות==
<gallery mode="packed" heights="120">
קובץ:Elfin-ms8-streamliner.jpg| "אלפין MS8 סטרימליינר" 
קובץ:Elfin streamlinerMS8.jpg| "אלפין MS8 סטרימליינר" 
קובץ:HPIM0760.JPG| "אלפין MS8 סטרימליינר" - מבט לתא הנהג
קובץ:ElfinCar.jpg| "אלפין MS8 סטרימליינר" 
קובץ:Elfin MS8 Streamliner.jpg| "אלפין MS8 סטרימליינר" 
קובץ:Elfin no fear.jpg| "אלפין MS8 סטרימליינר" 
</gallery>

==ראו גם==
* אלפין MR5
* אלפין סוג 3 קלאבמן
* אלפין MS8 קלאבמן 

==קישורים חיצוניים==

* [https://web.archive.org/web/20070821140111/http://thomasr.org/blog/2007/07/elfin-video.html "אלפין MS8 סטרימליינר" - וידאו] (Video of Elfin Clubman and Streamliner MS8s)
* 

==הערות שוליים==

קטגוריה:דגמי מכוניות שהושקו ב-2006
קטגוריה:מכוניות ספורט
קטגוריה:מכוניות קבריולה
קטגוריה:כלי רכב המיוצרים באוסטרליה
MS8 סטרימליינר
אטימולוגיקון מגה

דף מכתב יד מ[[המאה ה-14 שתומאס גייספורד השתמש בו עבור מהדורת 1848 שלו.]]
אטימולוגיקון מגה (ביוונית: Ἐτυμολογικὸν Μέγα; בלטינית: Etymologicum Magnum, אטימולוגיקום מאגנום; בעברית: המילון האטימולוגי הגדול) הוא שמה המסורתי של אנציקלופדיה לקסיקלית ביוונית, שחוברה בקונסטנטינופול על ידי לקסיקוגרף לא ידוע בסביבות שנת 1150 לספירה. זהו הלקסיקון הביזנטי הגדול ביותר והוא עושה שימוש במספר רב של חיבורים דקדוקיים, לקסיקליים ורטוריים מוקדמים יותר.

מקורותיו העיקריים של הלקסיקון היו שני חיבורי "אטימולוגיקה" (etymologica) קודמים: זה המכונה אטימולוגיקום גנוינום והאטימולוגיקום גודיאנום (Etymologicum Gudianum). מקורות אחרים כוללים את סטפנוס מביזנטיון, את הקיצור (אפיטומה) של דיוגנינוס , את מה שמכונה לקסיקון Αἱμωδεῖν (היימודאין), את החיבור Ἀπορίαι καὶ λύσεις (אפוריאי קאי לוסאיס) של אולוגיוס, את החיבור Epimerismi ad Psalmos של גאורגיוס כוירובוסקוס , את האטימולוגיקון של אוריון מתבאי , ואוספים של סכוליה (פרשנויות ליצירות). מחבר האטימולוגיקון מגה לא רק אסף והעתיק, אלא מיזג, ארגן מחדש, הגדיל ושינה בחופשיות את חומר המקור שלו, ליצירת חיבור חדש ומיוחד.

המהדורה המודפסת הראשונה של האטימולוגיקון מגה יצאה לאור על ידי זכריאס קליירגס וניקולאוס בלסטוס תחת חסותה של אנה נוטראס בוונציה בשנת 1499. הגופן עוצב ונחתך על ידי קליירגיס, על פי דגם כתב ידו שלו. האותיות הראשונות המעוצבות והאיורים בראש הפרקים מקושטים בתבנית על עיטורי מסורת כתב היד הביזנטי, וגבולות חיתוך העץ כוללים עיצובים ערבסקיים מפורטים, בדרך כלל בצבע לבן על אדום, אך גם לבן על זהב. העיטורים במהדורת קליירגס השפיעו רבות על הדפוס, במיוחד על ספרים ליטורגיים יווניים.

המהדורה השלמה האחרונה היא מאת תומאס גייספורד (אוקספורד 1848). מהדורה חדשה (שלא הושלמה) נמצאת בהכנה על ידי פ. לסר (F. Lasserre) ונ. ליוודרס (N. Livadaras), תחת הכותרת Etymologicum Magnum Auctum.

==לקריאה נוספת==
<div class="mw-content-ltr">
* Philip. Rance, [https://web.archive.org/web/20100614072632/http://duke.edu/web/classics/grbs/FTexts/47/Rance.pdf The Etymologicum Magnum and the “Fragment of Urbicius”, Greek, Roman and Byzantine Studies 47 (2007): pp. 193-224]
</div>

== קישורים חיצוניים ==

<div class="mw-content-ltr">
* [https://archive.org/details/etymologikontome00etymuoft/page/2/mode/2up Etymologicon magnum seu magnum grammaticae penu], Friderici Sylburgii (ed.), 1816
* [http://reader.digitale-sammlungen.de/en/fs1/object/display/bsb10209806_00007.html Etymologicon magnum], Thomas Gaisford (ed.), 1848
</div>

קטגוריה:מילונים
קטגוריה:אנציקלופדיות
קטגוריה:אטימולוגיה
קטגוריה:ספרות ביזנטית
קטגוריה:ספרות בשפה היוונית
Mad Love (אלבום של ג'וג'ו)

Mad Love (בעברית: אהבה מטורפת) הוא אלבום האולפן השלישי של הזמרת-יוצרת האמריקאית ג'וג'ו. האלבום יצא לאור ב-14 באוקטובר 2016 על ידי חברת התקליטים אטלנטיק רקורדס. מתוך האלבום יצאו שני סינגלים.

האלבום הגיע למקום השני במצעד האלבומים הדיגיטליים של בילבורד.<ref></ref>

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2016
קטגוריה:אלבומי ג'וג'ו
קטגוריה:אלבומים באנגלית
קטגוריה:אלבומים שהופקו על ידי רוק מאפיה
קטגוריה:אלבומים שהופקו על ידי MNEK
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי חברת אטלנטיק רקורדס
The High Road

The High Road (בעברית: הדרך הגבוהה) הוא אלבום האולפן השני של הזמרת-יוצרת האמריקאית ג'וג'ו. האלבום יצא לאור ב-17 באוקטובר 2006. מתוך האלבום יצאו שלושה סינגלים.

האלבום הגיע למקום השלישי במצעד הבילבורד 200.

==רשימת רצועות==

* המהדורה המחודשת הוקלטה מחדש בשנת 2018.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|538,000<ref></ref>
|-
!בריטניה (BPI)<ref></ref>
|זהב
|100,000
|-
!קנדה (Music Canada)<ref></ref>
|זהב
|50,000
|}

== קישורים חיצוניים ==

== הערות שוליים ==

קטגוריה:אלבומי ג'וג'ו
קטגוריה:אלבומים באנגלית
קטגוריה:אלבומים שהופקו על ידי מתיו ג'רארד
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי סקוט סטורץ'
JoJo (אלבום)

JoJo (בעברית: ג'וג'ו) הוא אלבום הבכורה של הזמרת-יוצרת האמריקאית ג'וג'ו. האלבום יצא לאור ב-22 ביוני 2004. מתוך האלבום יצאו שלושה סינגל, כשהבולט מתוכם הוא "", אשר הפך ללהיט בינלאומי.<ref></ref>

האלבום הגיע למקום הרביעי במצעד הבילבורד 200.<ref></ref>

==רשימת רצועות==

* המהדורה המחודשת הוקלטה מחדש בשנת 2018.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000
|-
!בריטניה (BPI)<ref></ref>
|זהב
|100,000
|-
!גרמניה (BVMI)<ref></ref>
|זהב
|100,000
|-
!קנדה (Music Canada)<ref></ref>
|פלטינה
|100,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2004
קטגוריה:אלבומי ג'וג'ו
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי חברת מרקורי רקורדס
גנבה

פול שוקרנה-מורו, "הגנב הערמומי", 1931
גְּנֵבָה או גֶּזֶל פירושם לקיחת דבר בלי רשות בעליו. מושגים אלה מוכרים במשפט העברי, כמו גם במשפט הישראלי המודרני, שבו גנבה היא עבירה מוכרת בדיני העונשין, בעוד בדיני הנזיקין של המדינה מוכרת עוולת הגזל כחלק מהעוולות שבגינן ניתן לקבל סעד משפטי.

גנבה היא תופעה הקיימת בכל תרבויות האדם, ובכולן היא נחשבת לעבירה.
==במשפט הישראלי==
פקודת הנזיקין הישראלית, שהיא פקודה שיצאה מאת המחוקק המנדטורי, מכירה בעוולת הגזל, כחלק מן העוולות הנקראות "שליחת יד". ב מוגדר "גזל":

ייחודה של עוולת הגזל לעומת עוולות אחרות הוא בכך שבנוסף לכל הסעדים המוקנים לתובע, יכול הנפגע מגזל גם לדרוש לידו את השבת מיטלטליו שנגזלו.

חוק העונשין של מדינת ישראל אינו אוסר על ה"גזל", אלא על עבירת הגנבה, שיסודותיה דומים. נקבע כי:

הגונב, דינו מאסר שלוש שנים.

עוולת הגזל ועבירת הגנבה הם חיקוקים שמקורם ההיסטורי במשפט האנגלי, והקשר שלהם אל המושג ההלכתי קלוש.

==איסור גזל וגנבה ביהדות==

גזל הוא מצוות לא תעשה מן התורה שעניינה לקיחת חפץ מבעליו בכוח, שלא ברשות הבעלים; התורה מצווה על כך בספר ויקרא: . איסור גזל הוא לאו הניתק לעשה, ולפיכך אדם שגזל ועבר על הלאו מחויב במצוות עשה של "והשיב את הגזילה"; המקור לדין זה גם הוא בספר ויקרא: .
במקרה שהחפץ השתנה בזמן שנמצא אצל הגזלן, דהיינו שאכלו אותו או שינו את צורתו (ואפילו היה הדבר באונס), הרי החפץ שייך לגזלן, והגזלן חייב לשלם את תמורתו לבעליו (ולא את החפץ עצמו).
חז"ל אמרו ש"השואל שלא מדעת כגזלן" - דהיינו אדם שלקח חפץ שלא ברשות הבעלים, אפילו על מנת להחזירו אחר-כך לבעלים, הרי זה גזל. אולם במקרים מסוימים כלל זה לא מוחלט (לדוגמה: ניחא ליה לאיניש ליעבד מצווה בממוניה או זכין לאדם שלא בפניו).

נוסף על איסור הגזילה, ישנו איסור נוסף – איסור גנבה, שאף עליו ציוותה התורה: . ההבדל בין גנבה לגזילה הוא בכך שגנבה נעשית בהיחבא ובלא ידיעת הבעלים, ואילו גזילה נעשית בכוח ובידיעת הבעלים.
בהלכה מובא גם איסור סיוע בעבירה, ומי שקונה סחורה גנובה למשל נחשב כמסייע בעבירה.

בזמן שהתקיימה הסנהדרין, אדם שגנב ונתפס היה צריך לשלם לבעלים תשלומי כפל על הדבר הנגנב, דהיינו פי שניים מערך הגנבה.

איסור גנבה מהתורה הוא גם בגנבה מיהודי וגם בגנבה מגוי. ואין חילוק ביניהם ואסור לגזול מהתורה אף את הגוי (הכלל אומר שאיסורים שלא נאמר לאחריהם השייכות ל "אחיך" או "רעך" הכוונה היא כוללנית גם לגוי ולכן למשל איסור "לא תרצח" הוא גם ביהודי וגם בגוי)
כמו כן איסור גזל הוא אחד משבעת מצוות בני נוח וגם הגויים מחויבים בו.

==איסור גזל וגנבה באסלאם==
על פי האסלאם דינו של גנב הוא כריתת ידיו, במקרים חמורים גם כריתת רגליו. במקרים של גנבת עבד או עובד מאדונו, מעבר לכריתת ידיו ורגליו לעיתים חוקי השריעה אף מתירים סירוס.

==ראו גם==
* שוד
* פריצה
* קלפטומניה
* גנבה ספרותית
* גנבת דעת
* לאו עכברא גנב אלא חורא גנב
* פרצה קוראת לגנב

==קישורים חיצוניים==

* 
* 

==הערות שוליים==

קטגוריה:פשעים כלכליים
קטגוריה:דיני נזיקין
קטגוריה:חוק העונשין
קטגוריה:סוגיות חברתיות
קטגוריה:פרשת משפטים
הדיוויזיה השלישית (הממלכה המאוחדת)

הדיוויזיה השלישית של הצבא הבריטי (3rd (United Kingdom) Division) היא דיוויזיה בריטית אשר לחמה במלחמות השונות של בריטניה מתחילת המאה ה-19.

==היסטוריה==
יחידות הדיוויזיה באימון ב-2016
===המלחמות הנפוליאוניות===
הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד תומאס פיקטון. במהלך מאה הימים לחמה הדיוויזיה כנגד צבאו של נפוליאון תחת פיקודו של צ'ארלס, רוזן אלטן, והשתתפה בקרב קאטר ברה ובקרב ווטרלו.

===מלחמת קרים===
הדיוויזיה השתתפה במלחמת קרים, ובכלל זה במצור על סבסטופול, תחת פיקודו של ריצ'רד אנגלנד.

===מלחמת הבורים===
הדיוויזיה לחמה במלחמת הבורים השנייה תחת פיקודו של ויליאם פורבס גטאקרה, והייתה חלק מהקורפוס ה-1.

===מלחמת העולם הראשונה===
הדיוויזיה בפיקודו של הוברט המילטון הייתה אחת מהדיוויזיות הראשונות שנשלחו לצרפת במסגרת חיל המשלוח הבריטי, ולחמה בקרב מונס כחלק מהקורפוס ה-2. הדיוויזיה לחמה בקרבות השונים של המלחמה, ובכלל זה בקרב איפר הראשון, הקרב על הסום, קרב אראס, מתקפת האביב ומתקפת מאה הימים. לאחר המלחמה הוצבה הדיוויזיה כחלק מפיקוד דרום, ובשנת 1939 מונה ברנרד מונטגומרי למפקד הדיוויזיה.

===מלחמת העולם השנייה===
עם פרוץ מלחמת העולם השנייה נשלחה הדיוויזיה לצרפת, שם לחמה בגבורה במהלך המערכה על צרפת ועל ארצות השפלה, ואף היוותה את המשמר העורפי במהלך הנסיגה מדנקרק. לאחר מכן נותרה הדיוויזיה בבריטניה על מנת להגן מפני פלישה גרמנית, ולאחר מכן התאמנה לקראת הפלישה לצרפת. ב-6 ביוני 1944 נחתה הדיוויזיה בפיקודו של טום רני בחוף סורד, ולאחר מכן לחמה ב, קרב פאלז ובקרבות בגרמניה עד סוף המלחמה.

===לאחר המלחמה===
בשנת 1951 הוצבה הדיוויזיה באזור תעלת סואץ, תחת פיקודו של יו צ'ארלס סטוקוול, ובשנת 1976 הפכה לדיוויזיית שריון. בשנת 1992 הפכה הדיוויזיה לדיוויזיה ממוכנת, ובשנת 1995 נשלחו חלק מיחידותיה לבוסניה והרצגובינה. ביולי 2003 נשלחה הדיוויזיה לעיראק להחליף את כוחות הדיוויזיה המשוריינת הראשונה, ובשנת 2015 הפכה הדיוויזיה לדיוויזיית חי"ר כחלק מהרפורמות של צבא 2020.

==מבנה==
* צוות קרב חטיבת התקיפה וסיור העומק הראשונה
* צוות קרב חטיבת השריון ה-12
* צוות קרב חטיבת השריון ה-20
* חטיבת הלוגיסטיקה ה-101
* צוות ההגנה האווירית השביעי
* צוות ההנדסה ה-25

==קישורים חיצוניים==

* [https://www.army.mod.uk/who-we-are/formations-divisions-brigades/3rd-united-kingdom-division/ הדיוויזיה ה-3] באתר הצבא הבריטי

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:דיוויזיות בריטיות
3
3
גביע המדינה בכדורגל נשים 2010/2011

גביע המדינה בכדורגל נשים לעונת 2010/2011 היא התחרות ה-13 מאז היווסדה. משחקי התחרות החלו ב-7 בדצמבר 2010 ומשחק הגמר נערך ב-13 באפריל 2011 והסתיים בניצחון של אס"א תל אביב על מכבי חולון בדרך לזכייה ראשונה בתואר.

בעונה זו הוקמה ליגת נשים שנייה עבורה התקיימה תחרות גביע נפרדת. למרות זאת, 4 מקבוצות הליגה השנייה הצטרפו ל-8 קבוצות מליגת נשים ראשונה והשתתפו בתחרות. הקבוצה היחידה שלא השתתפה בתחרות בעונה זו הייתה מכבי כישרונות חדרה ב' מהליגה השנייה.

לפי תקנון התחרות, בעונה זו התקיימו 4 סיבובים כשבסיבוב הראשון לקחו חלק 8 קבוצות מתוך כלל הקבוצות שהשתתפו בתחרות. 4 קבוצות העפילו באופן אוטומטי לרבע הגמר.

==שמינית הגמר==
הסיבוב הראשון בתחרות היה למעשה שמינית הגמר. בסיבוב זה השתתפו 8 קבוצות.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| אס"א תל אביב || 3 – 0 || בנות סכנין || מגרש אוניברסיטת תל אביב
|-
| הפועל עכו || 0 - 19 || הפועל עירוני פתח תקווה || אצטדיון כדורגל נצרת עילית
|-
| הפועל עירוני ראשון לציון || 0 - 7 || מכבי כישרונות חדרה || מגרש סופרלנד ראשון לציון סינתטי
|-
| הפועל באר שבע || 0 - 5 || מכבי חולון || אצטדיון וסרמיל בבאר שבע
|}
==רבע הגמר==
אל 4 העולות משמינית הגמר הצטרפו 4 קבוצות שעלו בהגרלה לשלב זה.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| אס"א תל אביב || 6 - 0 || מכבי כישרונות חדרה || מגרש אוניברסיטת תל אביב
|-
| מכבי באר שבע || 3 - 0 <small>(טכני)</small> || מ.כ. רמת השרון ||
|-
| מכבי חולון || 24 - 0 || מ.ס. קריית גת || מגרש חולון חדש
|-
| מכבי צור שלום ביאליק || 4 - 6 || הפועל עירוני פתח תקווה || מגרש צור שלום
|}
==חצי הגמר==
משחקי חצי הגמר התקיימו בהצגה כפולה ב-5 באפריל באצטדיון נס ציונה.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| הפועל עירוני פתח תקווה || 1 - 7 || אס"א תל אביב || אצטדיון נס ציונה
|-
| מכבי חולון || 3 – 0 || מכבי באר שבע || אצטדיון נס ציונה
|-
|}

==הגמר==

==ראו גם==
*עונת 2010/2011 בליגת כדורגל נשים ראשונה

==קישורים חיצוניים==
* [http://www.football.org.il/national-cup/?national_cup_id=617&season_id=12 עונת 2010/2011 בגביע המדינה בכדורגל נשים], באתר ההתאחדות לכדורגל בישראל
* [https://www.football.org.il/magazine/?itemid=%7B584CAF32-71F5-40A2-8D9D-4AAF9F083E8F%7D אס"א ת"א זכתה בגביע המדינה לנשים], באתר ההתאחדות לכדורגל בישראל
* 
* 
* 
* 
* 

קטגוריה:2010 בישראל: כדורגל
קטגוריה:2011 בישראל: כדורגל
קטגוריה:תחרויות כדורגל ב-2010
קטגוריה:תחרויות כדורגל ב-2011
קטגוריה:גביע המדינה בכדורגל נשים
חיל חלל

סמל [[חיל החלל הרוסי, שהיה בעבר זרוע עצמאית בשנים 1992–1997 ובשנים 2001–2011. מאז 2015 כפוף לכוחות האוויר והחלל.]]
כוח החלל האמריקני, 2020.]]
סמל [[חיל התמיכה האסטרטגית של צבא השחרור העממי. "חיל החלל הסיני"]]
חיל חלל הוא כוח צבאי שנועד לניהול לוחמת חלל.

ארצות הברית מפעילה את כוח החלל מאז דצמבר 2019. רוסיה מפעילה אף היא חיל חלל (שהתקיים בעבר בשנים 1992–1997, 2001–2011 ופועל מאז 2015).

מדינות אחרות מפעילות אגפים שונים שמסייעים לצבא ולחיל האוויר, אך לא כחיל ייעודי ללוחמת חלל, כפי שמפעילות רוסיה וארצות הברית, אם כי ברשות המדינות תוכניות דומות.

== היסטוריה ==

=== רוסיה ===
בשנת 1992 הוקמו כוחות החלל הרוסיים כזרוע עצמאית של הכוחות המזוינים הרוסים. בשנת 1997 החיל מוזג לכוחות הטילים האסטרטגיים, אולם החלטה זו העמידה את המרחב הצבאי בעמדת נחיתות, ובשנת 2001 הוקם מחדש כזרוע עצמאית.<ref>Russian Public TV (ORT), Moscow, in Russian 1700 gmt March 28, 2001, via BBC Summary of World Broadcasts</ref><ref></ref> בשנת 2011 הוא הפך למרכז של חיל הגנת האוויר והחלל, אשר מיזג את חיל החלל עם כוחות ההגנה האווירית של רוסיה לכדי שירות אחד.<ref></ref> בשנת 2015, אוחדו חיל האוויר הרוסי וכוחות ההגנה האווירית כדי להקים את כוחות האוויר והחלל, במסגרתם הוקם מחדש חיל החלל כאחת משלוש הזרועות (צבא היבשה, הצי וחיל האוויר) ומאז אינו זרוע עצמאית רביעית כבעבר.<ref></ref>

=== ארצות הברית ===
פיתוח זרוע חלל צבאית בארצות הברית החל עם חילות האוויר של הצבא בשנת 1945. רוב כוחות החלל היו מאורגנים בתוך חיל האוויר של ארצות הברית, שהפך לגוף המנהל של החלל בשנת 1962. בשנת 1982 יצר חיל האוויר את פיקוד החלל של חיל האוויר, שאיחד את כל כוחות החלל האמריקאים לפיקוד אחד. צבא היבשה וחיל הים האמריקני מחזיקים בהרבה פחות נכסי חלל בפיקוד החלל הצבאי ובפיקוד ההגנה מפני טילים ובצי העשירי של חיל הים.<ref></ref> הפיקוד המבצעי על פעולות החלל מרוכז בתוך פיקוד החלל של ארצות הברית, פיקוד שהיה קיים בעבר בשנים 1985–2002 והוקם מחדש באוגוסט 2019.<ref></ref> בדצמבר 2019 אישר הקונגרס האמריקני את הקמת כוח החלל האמריקני שהוקם כגוף עצמאי, כזרוע חדשה שנוצרה על ידי תכנון מחודש של פיקוד החלל.<ref></ref><ref></ref><ref></ref><ref></ref>

=== סין ===
ב פועל חיל התמיכה האסטרטגית של צבא השחרור העממי, הפועל כחיל חלל מאז 1 בינואר 2016.

=== בריטניה ===
מאז 2018 מפעילה בריטניה את קבוצה מספר 11 (No. 11 Group RAF) כיחידה צבאית משולבת להגנה מפני טילים, חלל ולוחמה אלקטרונית. קבוצה זו פורקה מספר פעמים לאורך ההיסטוריה ופעלה כיחידה להגנה אווירית משנת 1918 עד 1996.

=== צרפת ===
בשנת 2010 הודיעה צרפת על הקמת פיקוד חלל כגוף בחיל האוויר הצרפתי (l’Armée del’air et de l’espace). רפורמה מקיפה בדרכי פעולתו מתוכננת להתחיל ב-2020 .<ref></ref>

== חילות חלל ==
* חיל החלל הרוסי (זרוע עצמאית בשנים 1992–1997; 2001–2011 ומאז 2015)
* כוח החלל האמריקני (זרוע עצמאית מאז 2019)
* פיקוד החלל (זרוע של חיל האוויר מאז 2019)
* חיל התמיכה האסטרטגית של צבא השחרור העממי (זרוע פעילה מאז 2015)
* סוכנות החלל הצבאית (פעילה מאז 2018)
* פיקוד החלל של הממלכה המאוחדת (פעיל מאז 2021)
* פיקוד החלל של הצבא הפדרלי (פעיל מאז 2023)
* פיקוד החלל של טורקיה (פעיל מאז 2023)
* מנהלת החלל (פעיל מאז 2024)

==קישורים חיצוניים==

== הערות שוליים ==

קטגוריה:לוחמת חלל
קטגוריה:חילות הצבא
פיקוד החלל (צרפת)

פיקוד החלל (בצרפתית: Commandement de l'Espace, בראשי תיבות: CdE) הוא גוף של כוחות הצבא הצרפתיים, העוסק בענייני חלל. פיקוד החלל הוא מרכיב פנימי של חיל האוויר הצרפתי שהוקם בשנת 2019, על בסיס פיקוד החלל המשולב שהוקם לראשונה בשנת 2010.

== משימה ==
בהקמת פיקוד החלל ראש מטה הכוחות המזוינים ייעד לו תפקידי לוחמת חלל, תחת פיקוחו של סגן ראש המבצעים.

פיקוד החלל<ref></ref>:
* תורם למדיניות החלל הלאומית, בתיאום עם המנכ"ל ליחסים אסטרטגיים בינלאומיים (DGRIS);
* תורם למבצעים בתיאום עם מפעילים צבאיים: פיקוד ההגנה האווירית והתפעול האווירי (CDAOA), המינהל המשותף לרשתות תשתיות ומערכות מידע להגנה (DIRISI) ומודיעין צבאי (DRM);
* אחראי על תיאום הגדרת הנחיות לשימוש ביכולות החלל הצרפתיות העומדות לרשות הצבא;
* מעצב את העתיד על ידי איחוד צרכים מבצעיים ומשתתף בפיתוח ויישום של אסטרטגיות רכישת יכולות חלל עם המינהל הכללי לחימוש (DGA) באמצעות סוכנות החלל הצרפתית: המרכז הלאומי לחקר החלל (CNES);
* עוסק בכל שיתוף הפעולה הצבאי האירופי, הבינלאומי והרב-צדדי בענייני מרחב החלל;
* מכוון את מאמצי המודעות והמוכנות בענייני לוחמת חלל.

== נכסי החלל הצרפתיים ==
צרפת מחזיקה בכל הנכסים הצבאיים העיקריים :
* תצפית אדמה:
** לוויין Composante Spatiale Optique
** 2 לווייני הליוס 2
** 2 לווייני פליאדות
* לוויין מודיעין איתות;
** 4 לווייני ELISA
* תקשורת לוויינית:
** 2 לווייני סירקוזה 3
** לווין אתנה-פידוס
** לוויין סיקרל 2
**

== מפקדים ==
הפיקוד נוצר לראשונה בשנת 2010<ref></ref>
* מרשל האוויר איב ארנאוד (2010–2014)
* ז'אן-דניאל טסטה (2014–2017)
* ז'אן-פסקל ברטון (2017–2018)
* מישל פרידלינג (2018 – הווה)

==קישורים חיצוניים==

* 

== הערות שוליים ==

קטגוריה:צרפת: צבא וביטחון
קטגוריה:תוכנית החלל הצרפתית
קטגוריה:גופי לוחמת חלל
חיל התמיכה האסטרטגית של צבא השחרור העממי

חיל התמיכה האסטרטגית של צבא השחרור העממי (סינית מסורתית: 中国人民解放军战略支援部队) הוא גוף צבאי לתיאום פעילותה הצבאית של סין בתחום הסייבר, החלל והלוחמה האלקטרונית של צבא השחרור העממי של סין.<ref name="airuniversity.af.edu">[https://www.airuniversity.af.edu/Portals/10/CASI/documents/Research/PLAAF/CASI_Primer%202017.pdf PLA Aerospace Power: A Primer on Trends in China’s Military Air, Space, and Missile Forces] Air University</ref><ref>[http://thediplomat.com/2017/04/pla-strategic-support-force-the-information-umbrella-for-chinas-military/ PLA Strategic Support Force: The 'Information Umbrella' for China's Military] The Diplomat 1 April 2017</ref><ref name="jamestown.org">[https://jamestown.org/program/strategic-support-force-update-overview/ The Strategic Support Force: Update and Overview] Jamestown Foundation China Brief Volume: 16 Issue: 19</ref> החיל הוקם ב-31 בדצמבר 2015 כחלק מהגל הראשון של הרפורמה הצבאית בסין.<ref name="stratfor.com">[https://www.stratfor.com/analysis/china-takes-bold-steps-toward-military-reform "China Takes Bold Steps Toward Military Reform" (11 January 2016)]</ref><ref></ref><ref></ref>
== היסטוריה ==
ההודעות הראשוניות לא סיפקו פרטים רבים על החיל, אך יאנג יוג'ון ממשרד ההגנה הסיני תיאר זאת כשילוב של כל כוחות התמיכה שאוחדו לכדי חיל אחד בדצמבר 2015.

פרשנים משערים שגוף זה יכלול פעולות היי-טק הכוללות פעולות במרחב הקיברנטי ולוחמה אלקטרונית, ללא תלות בגופים אחרים של הצבא.<ref name="stratfor.com"/> מומחה אחר, יין ז'ואו, אמר ש"המשימה העיקרית של כוח התמיכה האסטרטגית של צבא השחרור העממי היא לתת תמיכה לפעולות הלחימה כך שהצבא יוכל להשיג יתרונות אזוריים בתחום הלוחמה בחלל ובמלחמת הסייבר ולהבטיח פעולות חלקות."<ref>[http://english.chinamil.com.cn/news-channels/pla-daily-commentary/2016-01/06/content_6846500.htm Expert: PLA Strategic Support Force a key force to win wars]</ref><ref>[https://www.wired.com/story/eu-diplomatic-cable-hacks-area-one/ Hacking Diplomatic Cables Is Expected. Exposing Them Is Not]</ref>

== מבנה ==
מבחינה תפקודית ומבנית פועל כוח התמיכה כמו חיל הטילים של צבא השחרור העממי.<ref name="jamestown.org"/> החיל נוצר מיחידות האחראיות על לוחמה, סייבר ולוחמה אלקטרונית במחלקת המטה הכללי לשעבר (כולל יכולות הריגול בסייבר של המחלקה השלישית לשעבר, אמצעי התמיכה האלקטרונית של המחלקה הרביעית לשעבר, ויחידות החלל שהפעילו מערכות ומשרדי סיור אווירי ותחנת לוויין), עליהם צורפו אגפים של המחלקה הפוליטית הכללית ומחלקת החימוש הכללי (כולל מתקני שיגור, טלמטריה, מעקב ובקרה וארגוני מחקר ופיתוח).<ref>[http://thediplomat.com/2017/04/pla-strategic-support-force-the-information-umbrella-for-chinas-military/ PLA Strategic Support Force: The 'Information Umbrella' for China's Military] The Diplomat 1 April 2017</ref> על פי ההערכה, יש לפחות 5 מחלקות, אם כי קיים ויכוח בפרשנויות המערב על קיומה של מחלקה שישית אפשרית לציוד חלל.
== ראו גם ==
* כוח החלל של ארצות הברית
* המרכז לתקשורת חלל רחוקה
* חיל החלל הרוסי

==קישורים חיצוניים==
* 

== הערות שוליים ==

קטגוריה:קהילת המודיעין של הרפובליקה העממית של סין
קטגוריה:צבא השחרור העממי
קטגוריה:גופי לוחמת חלל
גאורג פון ביסמרק

גאורג פון ביסמרק (בגרמנית: Georg von Bismarck; 15 בפברואר 1891 – 31 באוגוסט 1942) היה גנרל גרמני במלחמת העולם השנייה.

== ביוגרפיה ==
=== קריירה מוקדמת ===
ביסמרק נולד ב-15 בפברואר 1891 בקיסטרין, לאדון היער הממלכתי קלאוס פון ביסמרק וואלי וייט (לבית בריסטר). בשנת 1910 הוא התגייס לצבא הקיסרות הגרמנית, והצטרף לרגימנט ההוסארים ה-6 (שלזיה ה-2 - הגראף גצן), עמו לחם במלחמת העולם הראשונה. על פעולותיו בקרבות הוא עוטר בעיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות וצלב הכבוד של מלחמת העולם 1914/1918.

לאחר המלחמה הוא נותר ברייכסווהר, מילא בו תפקידי פיקוד ומטה. בשנת 1938 הוא הועלה לדרגת אוברסט, ומונה למפקד רגימנט רובאי הפרשים ה-7.

=== מלחמת העולם השנייה ואחריתו ===
במהלך מלחמת העולם השנייה השתתף ביסמרק בפלישת גרמניה הנאצית לפולין בספטמבר 1939, כחלק מהדיוויזיה הקלה ה-2. ב-28 בפברואר 1940 שונה הרגימנט שלו לרגימנט הרובאים ה-7, ובמהלך המערכה על צרפת ועל ארצות השפלה בשנת 1940 הוא לחם עמו כחלק מדיוויזיית הפאנצר ה-7 של ארווין רומל, וב-29 בספטמבר 1940 הוא קיבל את עיטור צלב האבירים של צלב הברזל.

בשנת 1941 הוא מונה למפקד דיוויזיית הפאנצר ה-20 החדשה. הוא הוביל את האוגדה במבצע ברברוסה בחזית המזרחית כחלק מקבוצת ארמיות מרכז. בינואר 1942 הוא הועבר לאפריקה לשרת באפריקה כמפקד דיוויזיית הפאנצר ה-21, כאן שירת שוב תחת רומל, וב-1 באפריל אותה שנה הוא הועלה לדרגת גנרל מיור. ביסמרק נהרג על ידי מוקש בעת שהוביל את דיוויזיית הפאנצר ה-21 בקרב עלאם אל חלפה, ב-31 באוגוסט 1942, ולאחר מותו הוא הועלה לדרגת גנרל לויטננט.

== קישורים חיצוניים ==

* 

== הערות שוליים ==

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:בית ביסמרק
קטגוריה:גרמנים שנולדו ב-1891
קטגוריה:גרמנים שנפטרו ב-1942
חני ליפשיץ

חנה (חני) ליפשיץ (נולדה בט"ו באייר תשל"ז, 10 במאי 1977) היא שלוחת חב"ד, המנהלת ביחד עם בעלה חזקי ליפשיץ את בית חב"ד בקטמנדו, בירת נפאל.

==ביוגרפיה==
ליפשיץ נולדה וגדלה ברחובות, כבת שלישית במשפחה של שישה ילדים. ליהודית, מזכירת בית ספר ולרב מנחם פליישמן, מוהל. בסיום לימודי התיכון בכפר חב"ד למדה תיאטרון במכללת אמונה. ב-1997 נישאה לחזקי ליפשיץ וב-1999 השניים נסעו לשליחות לבנגקוק שבתאילנד על מנת לסייע לרב יוסף חיים קנטור בפעילותו.

בשנת 2000 יצאו לשליחות בקטמנדו, בירת נפאל, על מנת לפתוח שם בית חב"ד, שם עוברים אלפי מטיילים ישראלים בכל שנה. המקום מעניק שירותים למטיילים יהודים כגון סעודות שבת וחג, פינות מנוחה, עמדות אינטרנט, סיוע וליווי במקרי מצוקה, ביקור אסירים ישראלים בבתי הכלא ועזרה לתרמילאים ומטיילים שנפגעו. במיוחד הם התפרסמו אחרי אסון סופת השלגים ב-2014 ורעידת האדמה ב-2015, כהוקרה על עזרתם אירח נשיא המדינה רובי ריבלין את ילדיה בלשכתו. ב-2012 שודרה סדרת הטלוויזיה "קטמנדו" המבוססת על תחילת דרכם בהקמת בית חב"ד בעיר.

ליפשיץ הופיעה בישראל בהצגה "הבית הזה בקטמנדו", המבוססת על סיפור חייה.

יש לה טור קבוע בעיתון השבועי "נשי", המשמש כמוסף לעיתון "כפר חב"ד".

ב-2020 נבחרה ליפשיץ להדליק משואה בטקס הדלקת המשואות. הנימוק כפי שנמסר על ידי שרת התרבות בשם הוועדה הוא "שהיא מסמלת את הערבות ההדדית, הכנסת האורחים החמה ואהבת המדינה, המאפיינות את מלאכת הקודש של בתי חב"ד בעולם, שהקימה ביחד עם בעלה את בית חב"ד בקטמנדו לפני כ-20 שנה". כשבוע לאחר מכן, היא ביטלה את השתתפותה על פי בקשת בית דין רבני חב"ד בנימוק ש"אני בורחת ממחלוקות". ביטול ההשתתפות עורר סערה בתקשורת.

שבוע לאחר מכן יצאה חברת הכנסת שרן השכל מהליכוד ביוזמה להעניק תעודת הוקרה מטעם הכנסת לליפשיץ, לאחר שביטלה את השתתפותה בטקס הדלקת המשואות בהר הרצל. ב-19 במאי העניקה השכל לליפשיץ את התעודה "כאות הוקרה על פעילותם רבת השנים בקטמנדו בנפאל והשליחות החשובה שלהם בעבור המטיילים הישראלים שהפכה למפעל חיים".

בני הזוג ליפשיץ מתגוררים בקטמנדו שבנפאל. יש להם ארבעה בנים ושתי בנות, ועוד ילד נפאלי שאימצו.

==קישורים חיצוניים==
*[https://facebook.com/chezki.lifshitz?lst=100009717919394%3A653401956%3A1589196450&fref=nf&pn_ref=story&rc=p חני ליפשיץ] בפייסבוק
*[https://mobile.kikar.co.il/tag/חני%20ליפשיץ חני ליפשיץ] באתר כיכר השבת
*[https://ch10.co.il/news/tag/חני-ליפשיץ/ חני ליפשיץ] באתר חרדים 10
*
* 
* 
* 
* .
* 

==הערות שוליים==

קטגוריה:שלוחי חב"ד
קטגוריה:בעלות טור ישראליות
קטגוריה:בעלי טור ישראלים
קטגוריה:בוגרות מכללת אמונה/אפרתה
קטגוריה:נפאל: אישים
קטגוריה:אישים שסירבו להשיא משואה ביום העצמאות
קטגוריה:רבניות (נשות רבנים)
קטגוריה:ישראליות שנולדו ב-1977
קטגוריה:ישראלים שנולדו ב-1977
צידנית

צידנית קשיחה עם קרח ובקבוקי משקה
צידנית רכה עם קרחומים ותרופות
רוכל מוכר משקאות מצידנית ממותגת בחוף ב[[ריו דה ז'ניירו]]
צידנית היא תיבה מבודדת המשמשת לשמירה על קור של מזון ומשקאות. לרוב מכניסים לצידנית שקיות קירור או קוביות קרח כדי לשמור על הקור.

צידניות קשיחות מיוצרות משתי שכבות פלסטיק שביניהן חומר בידוד מוקצף מוקשה. הן קיימות בגדלים שונים, החל מצידנית אישית קטנה וכלה במשפחתית גדולה עם גלגלים. לרובן יש ידיות נשיאה ולעיתים גם רצועה לנשיאה על הכתף. קיימות גם צידניות רכות, שהן תיק תרמי. צידניות חד־פעמיות מיוצרות קלקר בעובי 1–2 סנטימטר.

צידניות משמשות לאחסון מזון לפעילויות כגון פיקניק, טיולים ומחנאות ולבילוי באתרי נופש כגון חופי רחצה, חורשות ויערות, פארקים ופארקי שעשעועים וכדומה.

תיקים תרמיים וצידניות עשויות לשמש גם להובלת קניות אישיות או משלוחים של מצרכים המצריכים קירור או הקפאה, כגון גלידות, מוצרי חלב ומזון קפוא.

צידניות משמשות לעיתים מוכרי מאכלי רחוב בדוכנים זמניים, ורוכלים באתרי נופש כגון מוכרי סברס וקרטיב על שפת הים.

ברפואה ובמחקר המדעי נעשה שימוש בצידניות להעברת מוצרים המצריכים קירור כגון תרופות ורקמות. חיל הרפואה בצה"ל השיק ב-2019 צידנית דם: ערכה אטומה ועמידה בתנאי שטח קשים, המיועדת ליחידות שדה בפעילות מעבר לגבול, לטיפול משופר בפצועים בשטח.

== היסטוריה ==
את הצידנית המציא ריצ'רד ס. לארמי מג'ולייט, אילינוי. ב-24 בפברואר 1951 הגיש לאראמי בקשה למשרד הפטנטים של ארצות הברית לתיבת קרח ניידת (מספר סדרתי 212,573). הפטנט (מספר 2,663,157) הונפק ב-22 בדצמבר 1953.

הצידניות הראשונות היו עשויות פלדה ונטולהחליד. חברת קולמן הפכה את הצידנית לפופולרית לאחר ששיפרה את המפרט וייצרה בשנת 1954 צידנית מגולוונת. ב-1957 פיתחה חברת קולמן תהליך לייצור צידניות וכדים מפלסטיק.

<gallery>
PortableIceChestPatent1955.jpg|תיבת קרח ניידת, פטנט אמריקאי מספר 2,663,167 (1953)
Tsujidō Kaigan 03.jpg|צידנית קשיחה בבילוי על שפת הים ביפן
2008-09-20_Dispensing_water_into_the_mash_tun.jpg|כד מבודד
Red Snapper in cooler.jpg|צידנית קלקר עם דגים
こうじなんばん 酒カス (29459397850).jpg|צידניות קשיחות עם מוצרים בשוק ביפן
</gallery>

== ראו גם ==
* תרמוס

== קישורים חיצוניים ==

== הערות שוליים ==

קטגוריה:שימור מזון
קטגוריה:קירור ומיזוג אוויר
קטגוריה:ציוד מחנאות
קטגוריה:כלי קיבול
קטגוריה:ארצות הברית: המצאות
מקש Shift

מקלדת עברית, המקש Shift (מסומן כחץ עבה הפונה כלפי מעלה) נמצא מתחת למקש Enter ומעל למקשי Ctrl, Alt, WinKey.
מקש Shift הוא אחד מ"מקשי הפקודה" שנמצאים במקלדת המחשב. השימוש במקש, שבדומה לרוב מקשי המקלדת יובא ממכונות הכתיבה, הוא לרוב להחלפה זמנית בין אותיות קטנות לגדולות (או להפך, אם מקש Caps lock פעיל) כאשר האות הגדולה נכתבת על ידי לחיצה על המקש Shift יחד עם מקש האות הרצויה, ובאופן דומה לכתיבת סימנים (שנמצאים יחד עם מקשי הספרות). עם זאת, עם התפתחותן של מערכות המחשב, נוספו למקש שימושים נוספים, ובנוסף הוא משמש לקיצורי מקלדת שונים.

ברוב המקלדות, סימון נפוץ למקש יהיה חץ עבה הפונה כלפי מעלה או המילה "Shift".

==שימושים במקלדת מחשב==
* במקלדת עברית, שימוש במקש Shift יחד עם מקשי הספרות כאשר Caps lock פעיל, נותן למשתמש אפשרות להוסיף ניקוד לאותיות עבריות.
* מצב עבודה "אלטרנטיבי" לחלק ממקשי הפקודה. לדוגמה, אם Alt+Tab מאפשר למשתמש לדפדף בין חלונות ברשימה החל מהחלון השמאלי ברשימה, Alt+Shift+Tab יאפשר למשתמש לדפדף בסדר ההפוך (החל מהחלון הימני ברשימה).
* ניתן להשתמש בצירוף Shift+חצים כדי לסמן טקסט.
* בתוכנות גרפיות, החזקה של מקש Shift יחד עם אחד מכלי הציור תאפשר למשתמש לצייר צורה "משוכללת". כלומר, שימוש במקש Shift יחד עם כלי האליפסה ייצור עיגול, שימוש במקש Shift יחד עם כלי המלבן ייצור ריבוע, שימוש במקש Shift יחד עם כלי הקו ייצור קו אופקי לחלוטין/אנכי לחלוטין/בזווית של 45 מעלות בהתאם לכיוון העכבר.
* לחיצה על קישור בדפדפן יחד עם מקש Shift תפתח את הקישור בחלון חדש.

== בחלונות ==
קיצורי מקלדת נפוצים בסביבת "חלונות" המערבים את מקש Shift:
* Alt+Shift - החלפת שפת הקלט, אם מוגדרת יותר משפת קלט אחת.
* Ctrl+Shift+Esc - פתיחת תפריט ההתחל בחלונות 9X. החל מ-Windows 2000 והלאה: פתיחת מנהל המשימות. (ב2000 ובXP המקשים Ctrl+Alt+Delete והמקש Ctrl+Shift+Esc עושים בדיוק את אותה הפעולה. החל מחלונות ויסטה והלאה, Ctrl+Alt+Delete פותח במקום זה מסך "חירום" המאפשר למשתמש לבצע פעולות נוספות פרט לפתיחת מנהל המשימות, לדוגמה נעילת המחשב, החלפת משתמש, התנתקות או כיבוי)
* Shift+Delete - מחיקת קובץ לחלוטין מהכונן הקשיח, בלי מעבר דרך "סל המיחזור". במנהל המשימות עד חלונות 10, שימוש בצירוף הזה על תהליך היה הורג את התהליך ואת ה"בנים" שלו.
* Shift+Tab - העברת הפוקוס לאלמנט הקודם בדף אינטרנט (בניגוד לTab שמעביר את הפוקוס לאלמנט הבא)
* אפשרויות נגישות:
** לחיצה על Shift כ-5 פעמים ברצף תפעיל את אפשרות מקשים דביקים.
** לחיצה ממושכת על Shift לאורך 8 שניות תפעיל את אפשרות FilterKeys.
** Alt שמאלי + Shift שמאלי + Num Lock - הפעלת MouseKeys.
* בסייר הקבצים, לאחר בחירת קובץ, לחיצה על Shift ותוך כדי זה בחירת קובץ אחר, תגרום לבחירת כל הקבצים שהיו ברשימה בין הקובץ שנבחר ראשון לקובץ האחר.

==ראו גם==
* מקש Ctrl
* מקש Alt
* מקשי קיצור

==קישורים חיצוניים==

קטגוריה:מקשים
יחסי בולגריה–תאילנד

יחסי בולגריה–תאילנד הם היחסים הדו-צדדיים בין הרפובליקה הבולגרית לבין ממלכת תאילנד. שגרירות בולגריה בהאנוי מייצגת אותה בתאילנד וכן היא מחזיקה בקונסוליה בבנגקוק; מצד תאילנד, השגרירות בבוקרשט אמונה על היחסים בין המדינות וכן בבעלותה קונסוליית כבוד בסופיה.

== היסטוריה ==
שתי המדינות כוננו יחסים דיפלומטיים ביניהן ב-10 באפריל 1974, ושנה לאחר מכן הוקמה שגרירות בולגריה בבנגקוק, שנסגרה ב-2011.

בשנים האחרונות ניכר מאמץ לחזק את היחסים ובמהלך 2019 לבדה ערכו שרת החוץ של בולגריה אקטרינה זכרייבה ועמיתה מתאילנד דון פרמודוויני שלוש פגישות, ובדצמבר אותה שנה נחתמה טיוטת הסכם הסגרה.

== סחר ==
בשנת 2018 עמד היקף הסחר בין המדינות ב-120 מיליון דולר. בין הסחורות שבולגריה ייצאה לתאילנד גם ציוד אלקטרוני, גומי ועוד; בין הסחורות שתאילנד ייצאה לבולגריה ניתן למצוא ציוד אלקטרוני, ציוד רפואי ומספוא לבעלי חיים.

== קישורים חיצוניים ==
*[http://mfa.go.th/main/en/information/2015/28886-BULGARIA.html בולגריה], באתר משרד החוץ של ממלכת תאילנד
*[http://www.thaiconsulate.bg/l-en אתר קונסוליית הכבוד של ממלכת תאילנד בסופיה]

== הערות שוליים ==
המפלגה הנוצרית השמרנית — BNF

המפלגה הנוצרית השמרנית — BNF (בבלארוסית: Kanservatyўna-Hrystsіyanskaya Partyya — BNF) היא מפלגה פוליטית בבלארוס, אשר מתנגדת לנשיא אלכסנדר לוקשנקו.<ref>[https://news.tut.by/politics/500496.html «Нас несколько сотен». Кто из оппозиции будет бороться за кресло депутата?]</ref>

המפלגה הוקמה לאחר פיצול אחת ממפלגות האופוזיציה העיקריות של בלארוס - החזית העממית לשתי מפלגות בקיץ 1999. בדומה למפלגת BNF, גם המפלגה הנוצרית השמרנית מצהירה על עצמה כיורש למפלגת BNF ה"ישנה".
ממנהיגי המפלגה יורי בלנקי.
למפלגה אידאולוגיה דמוקרטית לאומנית.<ref>http://library.fes.de/pdf-files/bueros/belarus/07073.pdf</ref><ref>[http://www.narodnaja-partyja.org/03--Pragramy--fr--pg Программа партии КХП БНФ]</ref> המפלגה בעד הרחבת היקף השפה הבלארוסית, להתפתחות התרבות הלאומית, להחזרת הדגל הלבן-אדום-לבן וסמל הפהוניה כסמלי מדינה. המפלגה דוגלת בהגדלת תפקיד הדת בחברה תוך שמירה על חופש המצפון והדת, וכן הקמת כנסיות בלארוסיות. המפלגה שואפת לבנות רפובליקה פרלמנטרית דמוקרטית עם בחירת הנשיא על ידי הפרלמנט.
== פעילויות ==
על פי המפלגה, המשימה החשובה ביותר של ביטחון המדינה בבלארוס צריכה להיות כניסתה של בלארוס לנאט"ו ו"נורמליזציה" של הגבול בין רוסיה לבלארוס (כלומר הכנסת בקרת גבולות ומכס).

לאורך כל קיומה התנגדה המפלגה לממשל בבלארוס. המפלגה טוענת כי היא היורשת היחידה האמיתית של התנועה הפופולרית של החזית העממית בסוף שנות ה-80 ואינה מכירה במפלגת BNF "האחרת". היא מתרחקת משאר האופוזיציה בבלארוס ומכנה אותם "שותפים למשטר".

כל הבחירות לפרלמנט (2000, 2004, 2008, 2012, 2016, 2019) מאז הקמת משטרו של הנשיא לוקשנקו, הוחרמו על ידי המפלגה.

על פי אתר המפלגה, כעת היא פועלת כארגון של תנועת השחרור בבלארוס תחת "דיקטטורה והשפעה רוסית", ונלחמת ב"משטר הכיבוש הפרו-מוסקבאי האנטי-בלארוסי".

המפלגה מקדמת את רעיון האיחוד עם בלארוס, ליטא ואוקראינה. אחת המשימות של מדיניות החוץ היא גם המאבק לשמירה על זכויות התרבות של המיעוט האתני הבלארוסי ברחבי העולם.
== ראו גם ==
* מפלגת החזית העממית (בלארוס)
* דמוקרטיה נוצרית (אידאולוגיה)
* החזית העממית (בלארוס)

== קישורים חיצוניים ==
* 
* [http://bdg.by/news/politics/21090.html עם מי מתיידדות המפלגות בבלארוס?]
* סטפננקו או. א. [http://marxism.itgo.com/mag14/Stepan9.htm חזית נגד העם] // מגזין "מרקסיזם ומודרניות"

== הערות שוליים ==

קטגוריה:בלארוס: מפלגות
קטגוריה:בלארוס: מפלגות שמרניות
קטגוריה:מפלגות שהוקמו ב-1999
קומבנצ'ה

קומבנצ'ה (באנגלית: Cumbancha) היא חברת תקליטים אמריקאית. החברה נוסדה על ידי האתנומוזיקלוג והמפיק המוזיקלי ג'ייקוב אדגר בשנת 2006.<ref></ref>

== היסטוריה ==
בשנת 2007 הוקמה הוצאת המוזיקה של קומבנצ'ה, במטרה להרחיב את ההזדמנויות עבור אמנים, ועזרה להם להעניק רישיון לשירים לסרטים, תוכניות טלוויזיה ופרסומות שונות, בהם התבגרות, האנטומיה של גריי ועוד.<ref></ref>

בשנת 2010 הוקם ארגון הבוקינג של קומבנצ'ה, במטרה לקדם סיבובי הופעות עבור אמנים בחברה ומחוצה לה, והביאה אותם לאולמות כמו הוליווד בול, פסטיבל הג'אז של מונטריאול, פסטיבל הג'אז והמורשת של ניו אורלינס, מרכז לינקולן ועוד.<ref></ref>

בין האמנים החתומים בחברה ניתן למנות את הפרויקט של עידן רייכל, חביב קויטה, ויו פארקה טורה ורבים נוספים.<ref></ref>

== פרסים ==
ב-2008 זכתה קומבנצ'ה בפרס חברת התקליטים הטובה ביותר של WOMEX .<ref></ref>

== קישורים חיצוניים ==
* 

== הערות שוליים ==

קטגוריה:חברות תקליטים